钦定古今图书集成/明伦汇编/闺媛典/第288卷 > 皇清二十一 > 李蜚碧妻洪氏
## 钦定古今图书集成/明伦汇编/闺媛典/第288卷 > 皇清二十一 > 李蜚碧妻洪氏

按《安溪县志》：“洪氏，李蜚碧妻。年二十馀，夫亡，四子一姑，与身为六口。家无斗储，惟赖十指。织屦𦈞纑以给衣食。担薪舁水，苦作凡十五年。诸子俱长成，氏忧始释。上世有挂逋仓粟，诛索无宁岁，氏忍饥节口以递偿之。后索者感其诚，不复至。平居诏诸子曰：‘吾不能为汝等延师景行，祖德乌在？不可勉也’。” 四子皆崭然树立，郡邑所重，上官争礼之，宗人咸以洪氏为母师。